cyanic-selkie/wikianc huggingface dataset:
אברהם בכר אברהם
אברהם (רבינו) בכר אברהם (ידוע גם, בעיקר בידי מתנגדיו, בראשי התיבות חרב"א (??? - כ"ד באדר תרט"ו, 14 במרץ 1855) היה מראשי העדה הספרדית בירושלים במחצית הראשונה של המאה ה-19.
אחרית דבר
בכר כנראה דבק בתנאים שהושתו עליו, ומאז המחלוקת, שמו אינו נזכר יותר בתולדות ירושלים ואין אנו מוצאים את חתימתו מתנוססת על מסמכים. בכ"ד באדר תרט"ו נפטר בכר, והובל לקבורות בהר הזיתים וכשלוש שנים מאוחר לכן, נטמנה לצדו אשתו. על קבריהם של השניים הוקמו מצבות מהגדולות ביותר באותה התקופה.
ניק נרס
נבחרת קנדה
ביוני 2019 מונה למאמן נבחרת קנדה בכדורסל.
אתגר מיליון הדולר להוכחת העל-טבעי
אתגר מיליון הדולר להוכחת העל-טבעי הוא אתגר, המציע פרס של מיליון דולר לאדם ידוע בתקשורת שיוכיח את קיומה של תופעה הנחשבת לעל-טבעית. בעבר, היה האתגר פתוח לכל אדם. סכום הפרס גדל בהדרגה עד לערכו כיום. עד להפסקתו בספטמבר 2015, לא עמד איש באתגר.
היסטוריה
ב-1 בספטמבר 2015 הופסק האתגר בשל פרישתו של ג'יימס רנדי מהקרן לחינוך, וכספי הזכייה הופנו למענקים שניתנו לארגונים ללא כוונות רווח ה"מקדמים חשיבה ביקורתית וראיית-עולם מבוססת עובדות".
בריירס
כלכלה
בשנים האחרונות הוכנס גידול הקפה לאזור והענף מתפתח במהירות. בנוסף בולטים ענפי גידול הפירות: פפאיה, מנגו, לימונים, תפוזים, גויאבה וקוקוס. התוצרת משווקת לשווקים המקומיים וכן לחו"ל.
באל
{{פירושונים|
טומאת ידיים
רקע
גזירת טומאת הידיים אינה קיימת בתחומי המקדש, אפילו אם יודע בוודאות שידיו טמאות.
נטילת ידיים לסעודה
נטילת ידיים לסעודה שאותה נוהגים גם כיום, היא תקנה מאוחרת יותר, ונוהגת בחולין. טעם הנטילה הוא משום "סרך תרומה"; כלומר, כדי להרגיל את הכהנים שאוכלים תרומה ליטול את ידיהם. טעם נוסף הוא כדי לאכול בידיים נקיות, ורבי אלעזר בן ערך אף מצא לכך אסמכתא מן התורה. נטילה זו נוהגת לפני אכילת לחם.
הקו האדום של הרכבת הקלה בירושלים
מכרז והחלפת הזכיין המפעיל את הקו
שלב הנחת המסילות בחלקים הנוספים החל בנובמבר 2020, והקו המחודש כולל ההארכות נועד להתחיל לפעול באוקטובר 2022 אך זה נדחה לספטמבר 2023.
פואגו (פירושונים)
פואגו (בספרדית: Fuego) היא מילה בספרדית שמשמעותה היא "אש".
מולה (אנטומיה)
טיפול בממאירות
לאחר האבחנה כי מדובר בגידול ממאיר, יש חשיבות קריטית ללקיחת היסטוריה רפואית ולבדיקה גופנית. למרבית המטופלות יהיה רחם מוגדל ושחלות מוגדלות. יש לבחון אזורים בהן עלולות להיווצר גרורות, בעיקר במערכת המין הנשית התחתונה. יש לערוך צילום חזה וכן CT בטן ומוח. כמו כן יש לקחת בדיקות כלליות- הכוללות בדיקות דם, תפקודי קרישה, ותפקודי כבד וכליות אשר קריטיים לצורך הערכת הסיכון שבמתן תרופות כימותרפיות העלולות לפגוע בתפקוד איברים אלו. לאחר נטילת המידע האמור, ובמידה והאישה מעוניינת לשמור על פוריות, יש לבחור בטיפול הספציפי בהתאם.
נהר קרוס
גאוגרפיה
מדינת נהר קרוס מחוברת בכביש מהיר למדינתה השכנה אקווה איבום. המרחק בין אורן וקלאבר הוא 21 ק"מ דרך הים וכ-200 ק"מ דרך היבשה. האוכלוסייה המתגוררת בחלקו התחתון של הנהר משתמשת בנהר כעורק תחבורה מזה דורות רבים, ובעיר קלאבר יש נמל על גדות נהר קלאבר, כעשרה קילומטרים מהחיבור בינו לבין נהר קרוס וכ-55 ק"מ מהים.
תעשייה
התעשייה הפכה להיות המגזר העיקרי של ייצור באירופה וצפון אמריקה בזמן המהפכה התעשייתית. מצב זה שינה את המסחר והפיאודליזם באמצעות התפתחויות טכנולוגיות רצופות ומהירות, כגון פיתוח הקטר, מכונת התפירה המכנית והתקדמויות ייצור בתחום הפלדה והפחם. מדינות תעשייתיות עברו למדיניות כלכלית קפיטליסטית. מסילות ברזל וספינות קיטור החלו להשתלב במהירות רבה בשווקים מרוחקים, ובכך איפשרו לחברות פרטיות להתקדם לעושר ולהיקפי פעילות עצומים במושגי אותו זמן.
בכלכלה ובתכנון ערים, "שימוש תעשייתי" הוא סוג של שימוש מרוכז בקרקע עליה ממוקמים עסקים כלכליים העוסקים בייצור ותפוקה.
אלפרדו קראוס
אלפרדו קראוס (שם מלא: Alfredo Kraus Trujillo; נולד ב-24 בספטמבר 1927 – 10 בספטמבר 1999) היה טנור אופראי ספרדי ממוצא אוסטרי, שנודע בזכות האומנות בה שר תפקידי בל קנטו, ובזכות האינטרפרטציה של התפקיד ורתר באופרה הנושאת את הכותרת הזו מאת ז'יל מאסנה.
קריירה
עם הזמן הרחיב קראוס את הרפרטואר שלו באופרות ידועות אך גם בכאלה פחות ידועות. למשל, לוקרציה בורג'ה, נערת הגדוד, לינדה די שאמוני, דון פסקואלה של דוניצטי. אופרות צרפתיות - סיפורי הופמן (ז'אק אופנבך), רומיאו ויוליה ופאוסט מאת גונו) ולאקמה מאת ליאו דליב. הוא אף הקליט אופרות כמו La jolie fille de Perth ודולי הפנינים מאת ביזה. בד בבד רכש מוניטין בתפקידים ליריים ידועים כמו ורתר, פאוסט, דון אוטביו, נומרינו, וארטורו בהפוריטנים של בליני.
טכניקה
הודות לטכניקה המעולה שלו ושימוש זהיר בקולו, קראוס המשיך לשיר בפומבי עד גיל 70. את הטכניקה למד אצל מרסה ליופרט שבין תלמידיה נמנים, אנה מופו, פיורנצה קוזוטו, רנאטה סקוטו ועוד. קראוס ניחן גם במוזיקליות מעודנת וברגיסטר גבוה, שהיה נשמע קליל וחסר מאמץ. מבקרי אופרה מחשיבים אותו לאחד הטנורים הטובים של סוף המאה ה-20. קראוס נחשב אדם אינטליגנטי שהשקיע מחשבה בבחירת התפקידים ובהבנתם, והאינטרפרטציה בתפקיד הייתה חשובה לו יותר מהיכולת הווקלית.
ההפגנות באיראן (2022–הווה)
השבתת האינטרנט
עוד לפני ההפגנות, הגישה לרשתות החברתיות באיראן הייתה מוגבלת מאוד. הרשתות החברתיות ותוכנות המסרים פייסבוק, טלגרם, טיקטוק וטוויטר נחסמו כולם לשימוש כבר בעבר. החל מ-21 בספטמבר 2022, נחסמו גם אינסטגרם וואטסאפ ברחבי המדינה. כלי תקשורת ממלכתיים באיראן ציינו כי ההגבלות שהוטלו נובעות מחששות של "ביטחון לאומי". וואטסאפ הצהירה בציוץ בטוויטר כי היא פועלת על מנת להשאיר את המשתמשים באיראן מחוברים לשירות, ולא תחסום מספרי טלפון איראניים. עם זאת, קבוצות ניטור מרובות תיעדו הפסקות קישוריות אצל משתמשים, המשפיעות על ספקיות הסלולר הגדולות באיראן, עם "דפוס שיבושים בסגנון-עוצר" שנמשך 12 שעות בכל פעם. בנוסף, דווח כי הודעות טקסט עוברות סינון, וכל הודעה בה מוזכר שמה של מהסה אמיני נחסמת למסירה לנמען המיועד.
ברכת השנים
נוסח הברכה
נוסח אשכנז וספרד:
האמר
היסטוריה
ההאמרים נבנו במקור על ידי חברת AM General, מייצרת ה-HMMWV הצבאי. החברה תכננה כבר בשנות ה-80 המאוחרות לבנות גרסה אזרחית ל-HMMWV. ה-HMMWV זכה למידה רבה של פרסום ציבורי במלחמת המפרץ הראשונה. ב-1992 החלה AM General למכור גרסה אזרחית של ה-HMMWV תחת השם "האמר". ב-1998 מכרה החברה את המותג לג'נרל מוטורס שהפיצה ושיווקה אותם, בעוד הייצור בוצע עדיין בידי Am General. בשנים הבאות הציגה ג'נרל מוטורס שני דגמים חדשים של ההאמר בשם H2 ו-H3, ושינתה את שמו של ההאמר המקורי ל-H1. הדגמים H1 ו-H2 יוצרו על ידי AM General, בעוד שה-H3 יוצר על ידי ג'נרל מוטורס.
נמל התעופה דונג הוי
נמל התעופה דונג הוי (בווייטנאמית: Cảng hàng không Đồng Hới או Sân bay Đồng Hới) הוא נמל תעופה בכפר לוק נינה, 6 ק"מ מצפון לעיר דונג הוי, שהיא בירת מחוז קואנג בינה ב, כ-500 ק"מ דרום-מזרח מהאנוי דרך כבישים. מסלול ההמראה נבנה תחילה ללא בטון על ידי גורמים צרפתיים בשנות השלושים של המאה ה-20 כדי לסייע במלחמת הודו-סין הראשונה. לוחמי צפון וייטנאם שיפרו את המסלול כדי להיעזר בו כבסיס במלחמת וייטנאם.
ב-30 באוגוסט 2004 החלו עבודות לשחזור נמל התעופה, ואלו יועדו להסתיים ב-2006, אבל בפועל לא נפתח נמל התעופה עד 2008. ב-18 מאי 2008 נפתח נמל התעופה לטיסה הראשונה מנמל התעופה נוי באי בהאנוי.
מייקל רוקפלר
הנצחה
פריטי אמנות רבים שאסף מייקל רוקפלר באסמאט מצויים כיום באגף על שמו במוזיאון המטרופוליטן בניו-יורק. בשנת 2018 הוקצבו 70 מיליון דולר לשיפוץ האגף לאמנות אפריקה אוקיאניה ואמריקה שעל שמו. מוזיאון פיבודי באוניברסיטת הרווארד הציג תערוכת תצלומים שצילם מייקל רוקפלר במהלך מסע משלחת המוזיאון בגינאה החדשה. אלבום הכולל 75 מתצלומיו של מייקל יצא בהוצאת מוזיאון פיבודי בשנת 2007. יומניו של מייקל רוקפלר פורסמו בספר שיצא לאור בשנת 1967. על היעלמו של מייקל רוקפלר נכתבו ספרים והופקו סרטי תעודה בניסיון לפתור את התעלומה. על בסיס סיפורו של מייקל הועלה, בשנת 2010, בתיאטרון שוליים בברודוויי מחזה בשם "האיש שאכל את מייקל רוקפלר".
ג'ואן בלונדל
רוז ג'ואן בלונדל (באנגלית: Rose Joan Blondell; 30 באוגוסט 1906 – 25 בדצמבר 1979) הייתה שחקנית קולנוע ותיאטרון אמריקאית מועמדת פרס אוסקר לשחקנית המשנה הטובה ביותר לשנת 1951 על הופעתה בסרט "הצעיף הכחול". בלונדל הייתה מועמדת לשני פרסי גלובוס הזהב על תפקידיה בסרטים "הנער מסינסינטי" ו""ליל הבכור"ה ולשני פרסי אמי על תפקידה בסדרה "הנה באות הכלות".
קריירה
בנוסף שיחקה בלונדל בקומדיות "אשתו האחרת" בתור פג קוסטלו חברתה של באני ווסטון (קתרין הפבורן), "ההצלחה תהרוס את רוק האנטר?" בתור ויולט מזכירתה של השחקנית המפורסמת ריטה מארלו (ג'יין מנספילד), במערבון "תמוך באקדוחן המקומי שלך" ובדרמת האגרוף "סיפורו של אלוף" סרטה האחרון.
עסק
עסק הפועל בביתו הפרטי של העוסק הוא עסק ביתי, אם כי לעיתים זהו שימוש חורג או שימוש מעורב בבית. שימושים כאלו דורשים אישור, ויש רשויות שנוטות להקל עם אישור כזה. עסק וירטואלי הוא עסק המספק שירותים או מוכר מוצרים ונכסים באמצעות אתר אינטרנט.
הכנסה מעסק חייבת במס הכנסה (בישראל: לפי סעיף 2(1) לפקודת מס הכנסה).
תומאס רוזינגרייב
הערכה
יצירותיו הטובות ביותר של רוזינגרייב נכתבו לכלי מקלדת והשפעתם של מלחינים אירופאים עליהן קטנה במיוחד. יצירות הצ'מבלו שלו משקפות פה ושם את השפעת סקרלטי, אבל היצירות לעוגב קרובות יותר לסגנון האנגלי של פרסל ובלואו. לעיתים הן כרומטיות מאוד, משקפות את הגישה הדיסוננטית של המוזיקה האנגלית, כמו בפנטזיות לוויול של פרסל. מתגלה בהן אי-סימטריות של פיסוק וצורה, שממנה עולה האפשרות של ביצועים מאולתרים, שבהם התפרסם. עוד כתב יצירות סולו לחליל וקנטטות איטלקיות. בני תקופתו מתחו לא פעם ביקורת על "ההרמוניה האכזרית, כפוית הטובה והמודולציות האקסטרווגנטיות והמופקרות שלו". רוב המלחינים האנגלים במאה ה-18 אימצו להם את הסגנון האיטלקי בנוסח הנדל, ואוהבי המוזיקה האנגלים התרגלו לנינוחות ההרמונית והצורנית של סגנון הגאלאנט. סביר אפוא שהמוזיקה של רוזינגרייב נשמעה לרבים אינטלקטואלית ומיושנת מדי.
הארמון החדש (פוטסדאם)
היסטוריה
בניית הארמון החלה בתום המלחמה על מנת לחגוג את ניצחונה של פרוסיה במלחמה, שנודעה גם כמלחמה השלזית השלישית. פרידריך הגדול, מלך פרוסיה באותה תקופה, רצה להפגין את עוצמתה של פרוסיה באמצעות כלים אדריכליים כגון שימוש בשיש ובזהב. הארמון החדש לא היה בית המגורים העיקרי של פרידריך, כי אם מקום תצוגה וקבלת פנים עבור אורחים רמי מעלה. ארבעה חדרי אספה עיקריים, מתוך 200, שימשו למטרות המלכותיות השונות, נשפים ואירועים לאומיים. בתקופות שהותו בארמון התגורר פרידריך במערכת חדרים בקצה הדרומי של הבניין, שכללה בין השאר חדר עבודה, חדר מוזיקה, סלון סעודות, וחדר שינה.
טלוויזיה במעגל סגור
מערכת טלוויזיה במעגל סגור (טמ"ס, באנגלית: Closed-circuit television) היא מערכת טלוויזיה, אשר נבדלת מטלוויזיה בשידור פתוח, בכך שהיא משדרת את התמונות הנקלטות במצלמות שלה, רק לקבוצה מצומצמת ומוגדרת של יעדים.
כיכר היינריך היינה
תחנת כיבוי אש
שירות כיבוי אש החל לפעול באזור מגדל המים. השירות התבסס על מתנדבים, חברי ההגנה, שהורשו לשאת נשק על ידי השלטונות הבריטיים. כתוצאה מהרשאה זאת גדל באופן ניכר מספר ה"מתנדבים", ביניהן נשים, לשירות. התחנה (והמתנדבים שבה) שהייתה כפופה לתחנה בהדר הכרמל, היוותה גורם חשוב בקרב על חיפה ב-1948. התחנה נסגרה בשנות ה-50, ונפתחה מאוחר יותר על ידי כבאים בשכר. בסמוך לתחנה הוקמה בשעתו תחנה מטאורולגית אך זאת פורקה עם השנים.
ממשלת ישראל השלושים ואחת
אירועים מרכזיים
מיום הקמתה, נאלצה הממשלה להתמודד עם ירי טילי הקסאם הבלתי פוסק מרצועת עזה לעבר יישובים ישראלים, ללא הצלחה. ב-25 ביוני 2006 נחטף מתוך שטח ישראל רב"ט גלעד שליט. ממשלת ישראל החליטה לצאת למבצע גשמי קיץ על מנת לשחררו. למרות פעילות צבאית אינטנסיבית, צה"ל לא הצליח לשחרר אותו בכוח וגם המשא ומתן לא נשא פירות. מנגד, לאחר הפעילות הצבאית הוכרזה הפסקת אש וירי הקסאמים כמעט והופסק, יחסית למצב שקדם לפעילות.
סיום כהונת הממשלה
ב-30 ביולי 2008, לאחר קביעת מועד לבחירות מקדימות על ראשות קדימה, הודיע ראש הממשלה אולמרט במסיבת עיתונאים כי אינו מתכוון להתמודד בפריימריז של מפלגתו, וכי אחרי שייבחר יו"ר חדש למפלגה בכוונתו להגיש את התפטרותו מתפקיד ראש הממשלה. ב-17 בספטמבר 2008 נבחרה ציפי לבני ליו"ר "קדימה".
אוניברסיטת ציריך
אוניברסיטת ציריך (בגרמנית Universität Zürich, בראשי תיבות UZH),ממוקמת בעיר ציריך, היא האוניברסיטה הגדולה בשווייץ עם 26,000 סטודנטים.
נוירוגנזה
נוירוגנזה (Neurogenesis - לידת תאי עצב) הוא התהליך שבו נוצרים תאי עצב חדשים מתוך תאי גזע. היצירה של תאי עצב מתרחשת בעיקר בזמן התפתחות העובר, כאשר בניגוד למרבית התאים בגוף, תאי עצב בוגרים אינם עוברים חלוקה תאית. במשך שנים רבות האמינו כי במהלך החיים לא נוצרים תאי עצב חדשים כלל, אך כיום ידוע כי תהליך של נוירוגנזה מתרחש בצורה מוגבלת גם במוח הבוגר. עד היום נמצאו עדויות לתהליך זה רק בשני אזורים במוחות של יונקים: בהיפוקמפוס ובפקעת הריח (Olfactory Bulb). נכון להיום, אין עדויות לנוירוגנזה בקליפת המוח האנושית.
נוירוגנזה ופלסטיות מוחית
פלסטיות (גמישות) מוחית היא יכולתו של המוח להשתנות בעקבות אינטראקציה עם הסביבה; כלומר, במפגש עם גירויים מעולמינו הפנימי (רגשות, זיכרונות וכו') או החיצוני (סביבת לימודים או עבודה). השינויים מתרחשים בעקבות שחרור מוגבר של נוירוטרנסמיטורים, הימצאות של יותר רצפטורים, התהוות חיבור חדש בין דנדריט לאקסון אשר לא היה קיים קודם וחיזוק של קשרים קיימים. שינויים אלו מהווים ביטוי לתהליך של למידה. אחד המנגנונים המאפשרים למוח את הפלסטיות המוחית הוא הנוירוגנזה, וספציפית נוירוגנזה בהיפוקמפוס הבוגר. בהיפוקמפוס נמצאים תאים מיוחדים והשינויים אשר נוצרים בהם מאפשרים למידת מידע חדש במהירות. כמו כן, הסינפסות בהיפוקמפוס גמישות, ניתן לשנות אותן, לחזק את הקשרים ביניהן ואת השפעת הנוירונים שבהן וכך מתאפשר תהליך הלמידה.
פרקינסון
מחלת הפרקינסון היא מחלה נוירו-דגנרטיבית המתקדמת באיטיות ומאופיינת בהפרעות מוטוריות טיפוסיות. אף על פי שאבחון המחלה מבוסס על סימפטומים מוטוריים, בשנים האחרונות נמצא כי מחלת הפרקינסון מקושרת לסימפטומים כגון דיכאון וחרדה, שאינם מקושרים באופן ישיר עם תהליכים נוירו-דגנרטיביים בחומר השחור (substantia nigra), אלא עשויים להישען על תהליכים תפקודיים שונים הקשורים לליקויים בנוירוגנזה במוח הבוגר. במודלים של חיות ומחקרים שלאחר המוות במחלת הפרקינסון נראה כי נוירוגנזה במוח הבוגר נפגעת באופן משמעותי, אם כי המנגנונים והשפעותיהם של פגיעות אלו אינם מובנים במלואם. נכון להיום, ניתוחים שלאחר המוות הבוחנים את תהליך הנוירוגנזה במוח הבוגר בחולי פרקינסון הם מוגבלים. מחקר מפורט ומקיף על התפשטותם והישרדותם של תאי גזע עצביים בוגרים בחולי פרקינסון עדיין לוקה בחסר וכתוצאה מכך מקשה על היכולת בקבלת תוצאות חד משמעיות. יתרה מכן, הקושי לשמר רקמות בני-אדם לאחר המוות ותהליכים מוחיים נוספים, מהווים אזהרות משמעותיות להשגת תוצאות אמינות לנוירוגנזה במוח הבוגר בחולי פרקינסון.
הגבלת קלוריות
גורם אפיגנטי המפעיל את הגן האחראי על ה-BDNF הוא הגבלת קלוריות (20-30% פחות). בהגבלה זו, ייצור ה-BDNF במוח מזנק וחל שיפור ניכר בזיכרון וכישורים קוגניטיביים אחרים. כיום, שפע של ניסויים בבני אדם מציגים את השפעתה העצומה של צריכת קלוריות מופחתת על תפקוד המוח. הגבלת קלוריות מספקת הגנה עצבית עמוקה, מעודדת צמיחה של תאי מוח חדשים ומאפשרת לקשרים עצביים קיימים להרחיב את השפעתם (משמע, גמישות מוחית).
נוירוגנזה והשתלת תאי גזע עובריים
התקדמות המחקר מחזקת את התקווה שניתן יהיה לפתח אסטרטגיה של השתלות תאים לשם שחזור תפקודי של המוח וחוט השדרה.
מצמיח קרן ישועה
חתימת הברכה
סיום הברכה מוזכר בתלמוד הבבלי (פרק ערבי פסחים) שם נכתב:
פרשת איקיוטק
פרשת איקיוטק היא פרשייה שהתפרסמה לראשונה בשנת 2013, בה חברת "איקיוטק" וחברות נוספות שקשורות אליה דרשו תשלום מאלפי אזרחים על שירותי תוכן משנים קודמות. לפרשה היבטים תקשורתיים, משפטיים, פליליים ופוליטיים, והיא נדונה גם בכנסת ובמשרד התקשורת. בשנת 2021 הוגש כתב אישום נגד מנכ"ל אקיוטק, בן אופק.
בבית המשפט
בפברואר 2021 הוגש כתב אישום נגד בן אופק. אופק הואשם בביצוע עבירות של קבלת דבר במרמה וניסיון לקבלת דבר במרמה.
הר נוף
אוכלוסייה
רוב תושבי השכונה הם חרדים ליטאים (כשליש מהם אמריקאים), וספרדים מחסידי הרב עובדיה יוסף. אריה דרעי, ועוד רבים מחברי הכנסת של מפלגת ש"ס, בהם השרים לשעבר, אלי ישי, משולם נהרי ואריאל אטיאס, גרים בשכונה. כמו כן בשכונה גר גם ראש ישיבת ירושלים לצעירים (הישל"צ) הרב יאיר גזבר. בנוסף נמצאים בשכונה קהילות של חסידות חב"ד, חסידי גור, חסידי ויז'ניץ, חסידי בוסטון, דתיים לאומיים.
תלמודי תורה ובתי כנסת
בשכונה בתי כנסת רבים, בהם:
גאי לומברדו
גטאנו אלברטו "גאי" לומברדו (באנגלית: Gaetano Alberto "Guy" Lombardo; 19 ביוני 1902 – 5 בנובמבר 1977) היה מוביל הרכב קנדי-אמריקאי. ידוע במיוחד בשל עיבודיו המתקתקים לסטנדרטי ג'אז והופעות ערב ראש השנה האזרחית שארגן בניו יורק, במסגרתן אירח אמנים שונים, ששודרו ברדיו ובטלוויזיה מ-1929 ועד 1976, שנה לפני מותו.
קלינה
בחלק מהמיתוסים האירים, קלינה היא אלת האהבה והיופי, הפטרונית של מחוז קורק, בעיקר אזור מפרץ גלנדור. יש לה שלוש ציפורים צבעוניות שאוכלות תפוחים מעץ שלא מעולם זה, ושרות מנגינות מתוקות אשר מרפאות כל חולי. כל השומע אותן נרדם, וכשהוא מתעורר הוא בריא. מסופר עליה שהיא היפה בנשים. סיפורים אחרים אודותיה אפלים יותר, ומסופר שהייתה מושכת מלחים לחוף, שם היו טובעים, מכיוון שלא הייתה מעוניינת בגורלם של בתי תמותה. היא עוזבת את ביתה בעולם "האחר", Tir Tairngire ("ארץ ההבטחה") כדי להיות עם אהובה בן האנוש, קיבן (Ciabhán). אך יום אחד כשקיבן יוצא לצוד, היא מורדמת על חוף הים ממנגינתו של נגן של אל הים, מננן מק ליר, ונסחפת למים על ידי גם ענק. הגאות במפרץ גלנדור במחוז קורק ידועה בתור "Tonn Chlíodhna", הגל של קלינה, במיוחד כאשר הגלים מתפרצים בקולות רועמים ע הסלעים. בגרסה אחרת, גלים נחשבים כמגיעים בסדרות של תשע, והתשיעי החזק מכולם, וגם זה הוא "טון קלינה". אם טבעה או לא, משתנה מגרסה אחת של הסיפור למשנתה, וכך גם פרטים אחרים.
משפחות מקושרות
קלינה גם מקושרת עם שושלת מקארתי של דזמונד, אשר אימצה אותה כפיית השבט, ולשושלות אוקיף ופיצג'רלד, כאשר מסופר על סיפורי אהבה ורומנים שניהלה עם בני השושלת.
עובד יחזקאל
קריירה
יחזקאל תומך בשינוי שיטת הממשל בישראל ומפרסם מאמרים בנושא. הוא נמנה עם מקימי "הפורום הישראלי לאורח חיים בריא".
חיפושית
{{פירושונים|
הפארק הלאומי הר ריינייר
גאוגרפיה
הפארק הלאומי הר ריינייר משתרע על שטח בן 956.6 קילומטרים רבועים, כולל כל הר הגעש השכבתי הר ריינייר, בדרום-מזרח מחוז פירס וצפון-מזרח מחוז לואיס במרכז מדינת וושינגטון שבצפון-מערב ארצות הברית. הפארק שוכן כ-100 קילומטרים דרומית-מזרחית לסיאטל, וכ-200 קילומטרים צפונית-מזרחית לפורטלנד באורגון. ערים חשובות נוספות באזור הן אולימפיה, בירת מדינת וושינגטון, וטקומה.
את הר ריינייר סובב שביל וונדרלנד (Wonderland Trail), והוא מכוסה בקרחונים ושדות שלג בשטח כללי של כ-80 קילומטרים רבועים, נכון ל-2015. קרחון אמונס (Emmons Glacier) הוא הגדול ביותר בשטחו בכל 48 המדינות הרצופות של ארצות הברית. הר ריינייר הוא יעד פופולרי לטיפוס הרים, כאשר כ-10,000 מטפסי הרים מנסים לטפס עליו מדי שנה, כשבערך מחציתם מצליחים להגיע לפסגה. פסגות געשיות נוספות ראויות לציון בפארק הם פסגת יוניקורן (Unicorn peak), בגובה 2,215 מטרים, פסגת דגה (Dege peak), בגובה 2,136 מטרים והר סקייסקרפר (Skyscraper Mountain) בגובה 2,157 מטרים.
צמחייה
בגובה שבין 500 ל-800 מטרים הצמחייה נשלטת על ידי צוגה מערבית (Tsuga heterophylla), אשוח דאגלס וארז אדום מערבי (Thuja plicata). מגובה של כ-800 מטרים ועד לגובה שבין 1,200 ל-1,800 מטרים היער הופך צפוף פחות והעצים הבולטים בו הם אשוח חינני (Abies amabilis), ברוש נוקטה (Cupressus nootkatensis), אורן לבן מערבי (Pinus monticola) ואשוח אציל (Abies procera). חלק מהעצים בשטחים המיוערים הם בני 100 שנים בלבד, בייחוד במקומות שבהם הקרחונים נסוגו. עצים בשטחים מיוערים אחרים, הידועים כיערות ראשוניים הם לפעמים בני למעלה מ-1,000 שנים.
מושיתיים
המושיתיים הן חיפושיות קטנות גוף יחסית, ואורכן נע בין מילימטר אחד לעשרה מילימטרים. צבעיהן משתנים בין אדום, כתום או צהוב בוהקים, עם עיגולים שחורים על גבי השלד החיצוני שלהן. בחלק ניכר מהמינים ישנן שמונה נקודות, אולם כשהכנפיים סגורות נראות לעין רק שבע נקודות, ומכאן מקור שמה של אחת ממיני המושיתיים המוכרות ביותר - מושית השבע. צבעי האזהרה בהם צבוע שריון המושית נועדו להזהיר טורפים פוטנציאליים פן יפגעו במושיות; הגנה זו מועילה להן משום שבעולם החי צבעים בוהקים מזוהים לרוב עם רעל או חומרים מזיקים אחרים.
בארץ ישראל נפוצים כ-70 מיני מושיתיים, המוכרת שבהם היא מושית השבע, שמזוהה עם צבע האדום-בוהק והנקודות השחורות על שלדה החיצוני (ראו בטבלה). פחות נפוצה היא מושית נקודתיים הנפוצה בעיקר באביב, אולם קיימים בעולם גם אלפי מינים רבים אחרים בצורות וצבעים שונים (ראו בגלריה מטה). כל המושיות בארץ, למעט מושית השתים עשרה שמזיקה לצמחים, טורפות כנימות עלים ומועילות לחקלאות.
בשל היותן יפות יחסית לחיפושיות אחרות, ולא מזיקות לאדם אלא אף מועילות לו היות שהן ניזונות מכנימת מגן וכנימות עלים המזיקות לגידולים החקלאיים, צברו המושיתיים מוניטין של בעלי חיים חמודים, ויש אף שמאמינים שהן מביאות מזל טוב. המושיתיים מגודלות גם באופן מסחרי לצורך הדברה ביולוגית, וחלקן מתפשטות כמין פולש בטבע.
אוהב אותך, ניו יורק
הסרט מהווה חלק מסדרת סרטי ערים של אהבה והוא סוג של המשך לסרט הצרפתי Paris, je t'aime משנת 2006. בשונה מהסרט הצרפתי, בסרט זה יש לכל הסיפורים חוט מאחד, צלמת חובבנית המצלמת מהצד את 11 הסיפורים.
בסרט מככבים אנסמבל שחקנים, וביניהם בראדלי קופר, שיה לה-באף, נטלי פורטמן, אנטון ילצ'ין, היידן כריסטנסן, אורלנדו בלום, אירפאן קאן, רייצ'ל בילסון, כריס קופר, אנדי גרסיה, כריסטינה ריצ'י, ג'ון הרט, קלוריס ליצ'מן, רובין רייט, ג'ולי כריסטי, מגי קיו, אית'ן הוק, ג'יימס קאן, שו קי ואלי וולך.
הרצון לעוצמה (סדרת משחקים)
המשחקים
הסדרה כללה חמישה משחקים כאשר כל אחד מהם ממשיך במקום שבו קודמו הפסיק. כל משחק כלל אזכורים רבים למשחקים שקדמו לו, כולל הופעות חוזרות של דמויות. כל משחק שאב השראה מתרבות ומיתולוגיה אחרות: הראשון מהפולקלור הגרמני ומסיפורי מעשייה, השני מהתרבות הערבית ומסיפורי אלף לילה ולילה, השלישי מהמיתולוגיה המצרית והאפריקנית, הרביעי מהתרבות המזרח אירופאית ומסיפורי האימה הגותיים, והאחרון מהתרבות הים תיכונית והמיתולוגיה היוונית. מדי פעם שולבו אלמנטים שלא התאימו לאווירה הכללית - למשל, המכשפה באבא יאגה הלקוחה מהמיתולוגיה הסלאבית שולבה במשחקים הראשון והרביעי. כמו כן שולבו במשחק מספר אנכרוניזמים מתוכננים היטב - למשל, מדען חובב פיצה מטורף, בן דמותו של פרנקנשטיין, במשחק הרביעי.
הרעיון המקורי
אולם, כאשר הגיעה השעה לכתוב את Shadows of Darkness, חשבו היוצרים שיהיה קשה לגיבור באותו שלב לעבור מארץ שַׁפּיר (Shapier) ישירות לארץ מורדביה (Mordavia), ולהילחם באפל (The Dark One). לכן החליטו להוסיף משחק נוסף, Wages of War, אשר לא נכלל בתכנון המקורי שלהם, וגרם למיספור מחדש של הסדרה. עדות לכך ניתן למצוא בסופו של Trial by Fire בו נכתב כי המשחק הבא יהיה Shadows of Darkness וברקע נראה ירח ערפדי מעוטר בניבים - רמז לנושאו של המשחק הבא.
אסטריד אס
אסטריד סמפלס (בנורווגית: Astrid Smeplass; נולדה ב-29 באוקטובר 1996), המוכרת בשם הבמה אסטריד אס (באנגלית: Astrid S), היא זמרת-יוצרת נורווגית. ב-2013, היא הגיעה למקום החמישי של בגרסה הנורווגית של פופ איידול, Idol - Jakten på en superstjerne. ב-2020, הוציאה את אלבום הבכורה שלה, Leave It Beautiful.
קריירה
ב-2017, הוציאה גרסת כיסוי לשיר "Vi er perfekt, men verden er ikke det" של סזיננדו. גרסת הכיסוי הופיעה בפסקול של העונה הרביעית של סקאם, וביצעה אותו בטקס הפרסים P3 Gull, באותה השנה. ב-30 ביוני 2017, הוציאה את המיני-אלבום השני שלה, Party's Over. כעבור שבועיים, יצאה גרסה אקוסטית למיני-אלבום, והוסף בה השיר "Mexico". היא הוציאה את הסינגל שלה, "Think Before I Talk" באוגוסט 2017. בפברואר 2018, היא זכתה בפרס Årets Spellemann (אמן השנה) בפרסי הגראמי הנורווגים, והייתה האמנית הראשונה שזכתה בקטגוריה מאז הזכייה של סילג'ה נרגארד ב-2003. לאחר שהוציאה את השיר "Emotion", היא ופיעה כמופע חימום בסיבוב הופעות של יירס אנד יירס בבריטניה בסוף 2018. לאחר מכן, היא הופיעה כמופע חימום בסיבוב ההופעות של זארה לארסון בארצות הברית ב-2019. באפריל 2019 הפכה אסטריד לפנים של קמפיין ה- F for Fendi של פנדי. היא הצטרפה לפעילת הסביבה השוודית, גרטה טונברי, לשביתת בתי הספר למען האקלים בשוודיה. באותה שביתה, היא ביצעה גרסת כיסוי לשיר "I Want to Know What Love Is" של פורינר.
יחסי סין–צ'ילה
היחסים בין שתי המדינות
צ'ילה היא אחת המדינות הראשונות של אמריקה הלטינית אשר החלה בחילופי סחר וכלכלה עם סין לאחר מלחמת האזרחים הסינית. הסחר הדו-צדדי בין המדינות החל כבר בשנת 1961, כאשר סין הקימה את משרד החדשות המסחרי של תאגיד הייבוא והייצוא הסיני. בשנת 1965 הוקם מחדש כמשרד המסחרי של מועצת סין לקידום הסחר הבינלאומי.
נעלי עקב
דלקת בגיד אכילס
גיד אכילס הוא גיד גדול בחלק האחורי התחתון של השוק, שנושא בעומס בזמן הליכה, קפיצות, התרוממות על קצות האצבעות ועלייה במדרגות. דלקת בגיד יכולה להופיע כתוצאה ממספר גורמים כגון קיצור של הגיד, עומס גבוה, חבלה, לחץ מנעל לא מתאימה וכדומה. בכל מקרה, הדלקת היא מרכיב משני בבעיה, ולמעשה הבעיה העיקרית היא העומס שנוצר על הגיד וחוסר היכולת שלו לעמוד בעומס כזה לאורך זמן. הטיפול חייב להתמקד בהפחתת העומס מהגיד, יחד עם אימון שרירי הרגל לעבודה נכונה על מנת למנוע הישנות של העומס המוגזם.
שיבוש זרימה תקינה של הדם
תלונות מרובות של נשים על הרגשה של כבדות ברגליים הובילו חוקרים לבדוק האם נעילת נעלי עקב יכולה לשבש את הזרימה החוזרת של דם מהרגליים לכיוון הלב. במחקר נמדדה החזרת דם מהרגליים בנשים צעירות שנעלו נעליים עם עקבים בגודל שונה. לפי תוצאות המחקר, נעילת נעלי עקב אכן משבשת את פעילות השאיבה ששרירי הרגליים יוצרים באופן טבעי, ובכך נפגעת הזרימה התקינה של הדם, באופן שיכול להוביל לתחלואה של הוורידים ברגליים.
עקבים גבוהים ומיניות
ב-2014 התפרסם בכתב העת "Archive of Sexual Behaviour" מחקר שמצא כי האטרקטביות של נשים בעיני גברים עולה כתלות בגובה העקב. למשל בניסוי הודגם ש-82% מהגברים היו מוכנים לענות לסקר תזונה של אישה בעלת עקבים של 9 ס"מ לעומת 42% בלבד כאשר האישה נעלה נעליים שטוחות.
תשואה על ההון
יש לזכור שתשואה על ההון מחושבת מנקודת ראות החברה ועל סך פעילויותיה. משום שניתן לבצע מניפולציות פיננסיות על ידי הנפקת מניות חדשות או קנייתן בחזרה משוק ההון, יש תמיד לשחזר את החישוב ולהגיע לנתון ביחס למניה בודדת.
קלוד כאהן
רקע משפחתי ושנות צעירותו ולימודיו
קלוד כאהן נולד בפריז בשנת 1909 כבן למשפחה יהודית שמקורה בלורן (העיר מץ). הוא היה בנם הבכור של לואי דוד כאהן (1881–1970) ושל ז'נבייב (1885–1946) לבית לוי.
עבודתו ההיסטוריוגרפית
קלוד כאהן נחשב, בדומה לברנרד לואיס נציג של אותם ה"מזרחנים המאוחרים" שהכשרתם הייתה קודם כל בהיסטוריה אירופית ופנו קצת יותר מאוחר לחקר המזרח. שניהם חקרו את תולדות המזרח התיכון תוך שימוש קפדני בכלים של ההיסטוריה הכללית, במיוחד של ההיסטוריה החברתית והפוליטית, ללא דגש מיוחד על נושא הדת והתרבות. לדברי האמפריס, "כשאתה קורא את עבודותיו של כאהן, אתה קורא כאילו על היסטוריה רוסית או איטלקית: האמונה הדתית והביטויים התרבותיים אינם משחקים תפקיד מהותי בניתוחיו"
באוגוסט 1954 בכנס מזרחנים בקיימברידג' הציג מאמר-מניפסט תחת הכותרת "ההיסטוריה הכלכלית והחברתית של המזרח המוסלמי בימי הביניים" שבו קרא תיגר על דרך מחקרי המזרחנות עד אז. דרש ליישם בחקר המזרח אותן השיטות המדעיות הנהוגות בחקר ההיסטוריה המערבית והציע רשימה ארוכה של נושאי מחקר שעוררו תמיהות בקרב "המזרחנים הקלאסיים" שבנכחו בכנס. באותה שנה -1954, הוא פרסם "מבוא למסע הצלב הראשון" (An Introduction to the First Crusade) בכתב העת של אוקספורד Past & Present. התעניין בסחר הימי, בכלכלתה ובמדיניות הכספים של מצרים בימי הביניים. כמו כן כתב על תנועות עממיות ועל האוטונומיה העירונית באסיה המוסלמית באותה תקופה. בקיא בהיסטוריה של המזרח המוסלמי ושל העמים המוסלמים בימי הביניים, כאהן כתב את הפרקים על האסלאם וכצה מפרקים על מסעי הצלב ב"היסטוריה הכללית של הציוויליזציות". קלוד כאהן כתב כמה ערכים באנציקלופדיה של האסלאם בהוצאת בריל ובכתב העת "אראביקה".
ארמון הגראנד מאסטר
הארמון
לארמון שתי קומות, וצורתו כשל מלבן באורך של 97 מטרים וברוחב של 83 מטרים. הבניין בנוי מאבן גיר ותקרותיו עשויות מעץ שהובא מאירופה. למעט שני פורטיצ'י בסגנון הבארוק הפונים אל רחוב הרפובליקה, חלונות שקועים בשתיים מחזיתותיו ומספר עיטורים קטנים נוספים, חזותו החיצונית פשוטה למדי.
קומת הקרקע שמשה בעבר לאורוות, לחדרי המשק ולמגורי העובדים, בעוד שהקומה שמעליה יועדה לגראנד מאסטר ולאבירים. כיום שוכנים בקומת הקרקע משרדים ומוזיאון השריון (להלן). בין שתי הקומות מקשרים שני גרמי מדרגות סימטריים בצורת חצי מעגל, ואשר גודלם מותאם לנשיאת אפריון. הקצה העליון של גרם המדרגות מוליך אל מסדרון הכניסה המקביל לרחוב הרפובליקה, ובו מוצגים דיוקניהם של מספר גראנד מאסטרים, ציורים אחרים ושריונים. לאורך קירות המסדרון קבועות לונטות שבהן מתוארות סצינות מקרבות שונים שהתרחשו בין ההוספיטלרים לבין העות'מאנים. בקצהו של מסדרון הכניסה שוכן מסדרון הנסיך מוויילס, שזכה בשמו ב-1862, לאחר ביקורו במלטה של אדוארד השביעי, אז עדיין נסיך. החדרים לאורכו של מסדרון זה שמשו בעבר כדירתו הפרטית של הגראנד מאסטר, וכיום הם משמשים את נשיא הרפובליקה. בלונטות שמעל לדלתות מתוארים הישגיהם הימיים של אבירי המסדר.
רחמים מושונוב
קריירה צבאית
רחמים גרטי נשלח לבית הספר הצבאי הגבוה בסופיה וב-18 במאי 1889 סיים אותו וקיבל דרגות לויטננט. הוא היה מראשוני היהודים שזכו לדרגות קצונה בבולגריה המודרנית. במסגרת תהליך השתלבותם של יהודי בולגריה בנסיכות הצעירה, אומצו שמות משפחה בעלי סיומת עם קונוטציה סלאבית. וכך, נודע רחמים גרטי כרחמים מושונוב (בנו של מושון). ב-1900 הועלה לדרגת קפיטן. ב-1905 השתחרר מושונוב מהצבא ושב לעירו לסייע בפרנסת המשפחה. לאחר כינון הליגה הבלקנית החלה בולגריה בגיוס והגדלת צבאה. רחמים מושונוב שב לשרת בצבא הבולגרי. הוא לחם במלחמת הבלקן הראשונה, מלחמת הבלקן השנייה ומלחמת העולם הראשונה במסגרת המערכה על סרביה וכן במסגרת החזית המקדונית. ב-28 ביולי 1913 הועלה לדרגת מאיור, וב-30 במאי 1918 הועלה לדרגת פודפולקובניק. הוא לחם ברגימנט הרגלים ה-22 "תראקיה" במסגרת הארמייה הבולגרית הרביעית וכן פיקד על רגימנט המילואים ה-6. לאחר סיום מלחמת העולם וחתימת חוזה ניי צומצם צבא בולגריה לכדי ז'נדרמריה וב-1919 השתחרר רחמים מושונוב משירותו הצבאי בדרגת פולקובניק. במהלך המלחמה חלה מושונוב בטיפוס המעיים ואושפז במצב קשה, אך החלים ושב לחזית. בהמשך, נפצע בפניו ועינו נפגעה, והוא שוב חזר לחזית. מושונוב עוטר במספר עיטורים צבאיים ובכללם מספר פעמים בעיטור הגבורה של צבא בולגריה. רחמים מושונוב, מורנו גרציאני ואברהם תג'ר היו שלושת היהודים היחידים שזכו לדרגת פולקובניק בימי נסיכות וממלכת בולגריה.
חיים אישיים ומשפחתו
ב-1890 נישא מושונוב לסולטנה לבית גרון ולזוג נולדו שתי בנות ובן. הוא הלך לעולמו בפלובדיב ב-1937 ונקבר בבית הקברות היהודי שבעיר לאחר שנערכה לו הלוויה צבאית ממלכתית. משפחתו עלתה לישראל ב-1949 במסגרת העלייה ההמונית. בנו, אלפרד אברהם מושונוב, (בבולגרית: Алфред мушоновъ, 1908–2004) הלך בדרכי אביו. הוא למד רפואה והתמחה בבקטריולוגיה. שרת בצבא בולגריה והגיע לדרגת פודפולקובניק בתפקידו כרופא חטיבתי של חטיבת הארטילריה ה-10 של צבא בולגריה. בתקופת מלחמת העולם השנייה לאחר החלת החוק להגנת האומה נשלח אלפרד מושונוב למחנה לעבודת כפייה. משהוברר למפקד המחנה שהוא רופא, מינה אותו לרופא המחנה. בתפקידו כרופא המחנה שלח אלפרד מושונוב מטופלים רבים "לאשפוז" ובכך מנע מהם את המשך עבודות הכפייה. לאחר עלייתו לישראל שירת אברהם כקצין רפואה ומנהל מעבדה בקטריולוגית בצה"ל, ובהמשך פתח קליניקה ביפו. בנו של אלפרד דוקטור רמי (רחמים) מושונוב הוא גינקולוג ישראלי אשר כיהן כמנהל תחום גינקולוגיה בבית החולים אסותא בתל אביב-יפו, וכמזכיר החברה הישראלית לקולפוסקופיה ופתולוגיה של צוואר הרחם.
טדאו אנדו
ביוגרפיה
אנדו נולד באוסקה ופעל רבות באזור העיר. הוא מעולם לא למד אדריכלות ועבד תחילה כנהג משאית אך עם זאת, הצליח מאוד בזכות למידה עצמית ואמביציה.
חוץ מלדבר על הרוחניות בארכיטקטורה, אנדו גם מדגיש את האסוציאציה בין הטבע לארכיטקטורה, הוא מאמין שמבנה אחראי לשקף גישה של הסביבה בה הוא בנוי. כך התבטא: "לשנות את חלל המגורים זה לשנות את העיר ולבצע רפורמה בחברה".
ב-1995 זכה בפרס פריצקר לאדריכלות ותרם את 100,000 הדולרים בהם זכה לילדים שהתייתמו עקב רעידת האדמה שהתרחשה ביפן באותה השנה.
Bridge over Troubled Water (שיר)
Bridge Over Troubled Water (בעברית: גשר על מים סוערים) הוא שיר הנושא מתוך האלבום Bridge over Troubled Water של סיימון וגרפונקל שיצא לאור בשנת 1970. השיר מופיע גם באלבום ההקלטות החיות "Live 1969" של הצמד, שיצא שנה קודם לכן.
ב-28 בפברואר 1970 הגיע השיר למקום הראשון ברשימת הבילבורד הוט 100, ונשאר שם במשך שישה שבועות. כמו כן הגיע למקום ה-48 ברשימת 500 השירים הגדולים בכל הזמנים של המגזין רולינג סטון. בשנת 1970 זכו סיימון וגרפונקל לגראמי על השיר ועל האלבום באותו השם.
מדיטציה
תולדות המדיטציה
מכיוון שהמדיטציה התפתחה במקומות שונים בעולם לאורך תקופות שונות בהיסטוריה, קשה להתחקות אחרי מקורה במדויק. בסין מיוחסת המצאת המדיטציה לדמות מיתולוגית בשם פו שי, שנחשב גם להוגה תורת האי צ'ינג. בהודו מוזכרות טכניקות מדיטציה בכתבים מהאופנישדות, כדוגמת הויג'איה טנטרה. בהסתמך על מקורות אלו, משוער כי תרגול מדיטציה לשמה התקיים בהודו לכל המאוחר במאה החמש-עשרה לפנה"ס, והתקיים בסין כמה מאות שנים קודם לכן. באירופה הפגנית, בתקופה שקדמה למאה העשירית לפנה"ס, התקיימו בדתות שונות טקסים שניתן להגדירם כמדיטטיביים, בהן בדת ההלניסטית ובדת הדרואידית.
תרגול מדיטציה
תרגולי מדיטציה שונים: תרגול זאזן, מדיטציה דינמית, ויפאסנה, סחרור סופי, סאג'ה יוגה, פאלון גונג, דמיון מודרך, צ'י קונג, טאי צ'י, מדיטציה טרנסצנדנטלית ועוד.
מדיטציה ביהדות
בראשית המאה העשרים פיתח האדמו"ר מפיאסצנה שיטה מדיטטיבית אינטרוספקטיבית מתוחכמת המשתמשת בדמיון מודרך ובהתבוננות פנימית.
יחסי אוקראינה–רוסיה
רוס של קייב
אוקראינה ורוסיה חולקות הרבה מההיסטוריה שלהן. קייב, הבירה המודרנית של אוקראינה, מכונה לעיתים "אם הערים הרוסיות" או "עריסתה של הציוויליזציה הרוסית", בזכות עוצמתה של רוס של קייב, המדינה הסלאבית הראשונה באירופה, ממנה התפתחו גם רוסיה וגם אוקראינה.
אוקראינה והפדרציה הרוסית
לאחר התפרקות ברית המועצות ב-1991, היחסים הבין-ממשלתיים המסובכים בין שתי המדינות עברו תקופות של קשרים, מתחים ועוינות גלויה. בעוד אוקראינה שאפה להבטיח את ריבונותה ועצמאותה, הפדרציה הרוסית ביקשה לשמר את השפעתה במדינות ברית המועצות לשעבר ואוקראינה בפרט. מדיניות חוץ של אוקראינה התאפיינה בניסיון לקדם שיתופי פעולה בינלאומים תוך איזון בין רוסיה והמערב, הדבר גרר חיכוכים במלך השנים והפך לאבן נגף ביחסים לאחר שולדימיר פוטין נבחר לקדנציה שלישית כנשיא רוסיה והוביל קו מדיני תקיף יותר.
אנרכו-סינדיקליזם
אישים מרכזיים בתנועה
הרברט לגרדל כתב שפייר-ז'וזף פרודון הניח את התאוריה הבסיסית של האנרכו-סינדיקליזם, בשלילתו את המדינה והקפיטליזם, בזלזולו בממשלה הפוליטית, ברעיונותיו על קבוצות כלכליות חופשיות ועצמאיות, ובראייתו את המאבק, ולא את הפציפיזם, כליבת האנושות.
ארגונים
רודולף רוקר כתב במנשר אנרכו-סינדיקליזם: "זכויות פוליטיות לא נוצרות בפרלמנטים; הן נכפות על הפרלמנטים מבחוץ וגם המיסוד שלהן בחוק, כבר זמן רב אינו מהווה ערובה ליישומן. הן אינן קיימות מכיוון שהם נכתבו באופן חוקי על פיסת נייר. רק כאשר הן יהיו טבועות באנשים, וכאשר כל ניסיון להחלישן יתקל בהתנגדות אלימה של האוכלוסייה – רק אז הן יהיו קיימות"
טופ גיר
כמה קשה זה יכול להיות? How Hard Can It Be?
החל מהעונה השמינית הוטלו על המגישים אתגרים משונים אשר מתקשרים בעקיפין למכוניות. אתגרים אלו הם בדרך כלל מסוכנים, קשים או כמעט בלתי אפשריים לביצוע. לפני הצגת האתגר בתוכנית, שואל קלארקסון "How hard can it be?", ומכאן השם. בדרך כלל לאתגרים אלו יש תוצאות הרסניות ואף אתגר כזה לא עבר בהצלחה. דוגמאות לאתגרים:
הקפות מהירות (Power Laps)
הזמנים לא תמיד משקפים את המציאות מפני שהם נמדדים בתנאים משתנים כמו מזג אוויר או יכולתו האישית של הסטיג באותו היום בו נבחנה המכונית.
חוקי הקיר
קורה לפעמים שהמגישים לא מסכימים בדעתם בנוגע למכונית מסוימת. אם הם לא מצליחים להגיע לפשרה, בדרך כלל קלארקסון שם את המכונית במקום גבוה בלוח כך שהמונד (מפאת גובהו הנמוך) לא יוכל להגיע אליהן, או במקרה מסוים בו ביקש קלארקסון לחרוג מהחוקים ולקבוע כי הBMW M6 היא מגניבה, המצב התדרדר לקרב בין קלארקסון והמונד, שנגמר בכך שהמונד לעס את התמונה.
אכסניית קסטיליה
המבנה
האכסניה רבועה בצורתה, ובה שלוש קומות. במרכז חזיתה הפונה לכיוון דרום-מערב, קבוע פורטיקו מעוטר שאליו מוליך גרם מדרגות, ובכל אחד משני צדדיו ניצבים שני עמודים בסגנון קורינתי ותותח. מעל הפורטיקו קבוע פסלו של הגראנד מאסטר מנואל פינטו דה פונסקה (Manuel Pinto da Fonseca) שבתקופתו הוקם המבנה הנוכחי, ומעליו מופיע המגן שלו. הפורטיקו מופיע על מטבע הנצחה מוזהב בערך של 50 אירו, שטבעה מלטה בשנת 2008.
יחסי הממלכה המאוחדת–צ'ילה
לשתי המדינות שטחים שכנים בדרום האוקיינוס האטלנטי ובאוקיינוס השקט, כאשר איי פוקלנד של בריטניה נמצאים בקרבת פרובינציית טיירה דל פואגו בצ'ילה וקאבו דה הורנוס, ואיי פיטקארן בסמוך לאי הפסחא.
היסטוריה
לאורך התקופה הקולוניאלית התנכלו כלי שיט בריטים לשלטונות ספרד בצ'ילה, ושדדו ספינות ספרדיות. כוחות בריטים ובני המפוצ'ה היו בעלי ברית על מנת לסלק את האחיזה הספרדית במדינה. בריטניה סייעה למאבק הצ'יליאנים לעצמאות בשנות ה-20 של המאה ה-19 בראשות הלורד קוקרן. האדמירל הבריטי לורד קוקרן היה המפקד הראשון של הצי הצ'יליאני שנלחם במלחמת העצמאות הצ'יליאנית, וחמש ספינות של הצי הצ'יליאני נקראו לכבודו.
יונה סאלק
מחקר הפוליו
סאלק הצליח לפתח חיסון נגד מחלת שיתוק ילדים. זריקת החיסון שפיתח סאלק נוסתה לראשונה בקופים ולאחר מכן בחולים במכון ווטסון שכבר לקו בשיתוק כתוצאה מפוליו. לאחר מכן ניתן התרכיב למתנדבים בריאים, לרבות סאלק, אנשי צוות המעבדה, אשתו וילדיהם. המתנדבים פיתחו נוגדנים כנגד הפוליו ואיש מהם לא סבל מתגובה שלילית לחיסון. על מנת לזכות באמון הציבור, הכריז סאלק כי אשתו ושלושת בניו היו מבין המתנדבים הראשונים לניסוי, וכי הוא אישית יהיה אחראי על כל תוצאה של הניסוי. במהלך השנים 1952 עד 1955 בדק סאלק את החיסון על כמיליון ילדים. כל משתתפי הניסוי פיתחו נוגדנים כנגד פוליו, ואיש מהם לא פיתח תסמינים מסוכנים. החיסון הוכרז כבטוח לשימוש ב-12 באפריל 1955, יום השנה למותו של רוזוולט.
סאלק החליט שלא לרשום פטנט על החיסון שלו אלא לשחרר אותו לנחלת הכלל. כאשר נשאל בבעלות מי הפטנט לחיסון, השיב: "ובכן, האנשים - אני חושב. אין פטנט. אפשר לרשום פטנט על השמש?". על פי חישוב שנעשה מאוחר יותר, החיסון יכול היה להכניס 7 מיליארד דולר אם היה מוגן בפטנט. סאלק ערך קמפיין עבור הפיכת החיסון לחיסון חובה, בטענתו כי בריאות הציבור היא עניין של "מחויבות מוסרית", והחיסון הופץ במהירות ברחבי ארצות הברית ולאחר מכן ברחבי העולם כולו. במהלך העשורים הבאים, מוגרה מחלת הפוליו בשיטתיות ברחבי העולם, למעט מספר מדינות שהתנגדו לחיסון, כגון ניגריה והודו.
ניופאונדלנד (דומיניון)
היסטוריה
במלחמת העולם הראשונה השתתף גדוד של אנשי ניופאונדלנד במלחמה במסגרת הכוחות של האימפריה הבריטית. רובו של גדוד זה נהרג ב-1 ביולי 1916 בקרבת בומונט האמל, ביום הראשון של הקרב על הסום, דבר שהוביל לקשיים כלכליים בדומיניון (בשל המחסור באנשים בעקבות האובדן).
בשנות ה-20 של המאה ה-20 היו במושבה שערוריות פוליטיות רבות אשר פגעו בכלכלת המושבה. ראש הממשלה של המושבה, סר ריצ'רד סקווירס נעצר בשל שחיתות בשנת 1923, דבר שהוביל לנפילת ממשלתו. השפל הגדול הגביר את הקשיים הכלכליים של הדומיניון. ב-5 באפריל 1932 צעדו כ-10,000 איש, במצעד מחאה אל בניין המועצה, והביאו לבריחתם של הצירים מן הבניין. הממשלה שנבחרה בעקבות אירוע זה קראה לבריטניה לחזור ולשלוט בדומיניון עד אשר המדינה תהיה שוב מוכנה לשלטון עצמי הנושא עצמו כלכלית.
נוסחת DuPont
הנוסחה
מנוף פיננסי = נכסים ÷ הון עצמי
פסטיבל יהודי בינלאומי לתרבות עכשווית
מאז, מתקיים הפסטיבל מדי שנה בחודשים נובמבר-דצמבר בבית מזיא לתיאטרון שבירושלים. במסגרת הפסטיבל מוצגות מדי שנה הצגות תיאטרון בבכורה, מופעים מיוחדים והפקות חד פעמיות, ומתארחים בו אמנים ויוצרים מישראל ומחוצה לה.
2019
המופע נר קטן – מופע חדש של פרופ' זאב קיציס והלובלין בלוז במוזיקה וסיפורי חסידים.
2020
מופע מוזיקלי - "השושנה הפורחת" שירי לדינו מוכרים.
מופע מוזיקלי - דימה XR - מופע בכורה של ראפ רוסי שמשתלח בגזענות ומשמיע את קולם של החלשים.
2021
מופע סטנד אפ מאת השחקנית יונה קפח.
ההצגה "רווקות" מאת תיאטרון הנשים החרדי 'פסיספו'.
מסדר הבירית
היסטוריה
את מסדר הבירית ייסד המלך אדוארד השלישי בשנת 1348 כ"חברה, חברותא ומקום לימוד לאבירים". מספרי החשבונות של המלך ניתן לראות כי ביריות נקנו לראשונה מתוך תקציב המלתחה המלכותי בסתיו 1348. נראה שהמסדר לא נוסד לפני שנת 1346, זאת כיוון שעל פי חוקיו המקוריים חייבים המצטרפים למסדר להיות אבירים מן הדרג הנמוך ביותר (knight bachelor) בטרם קבלתם למסדר, ומן הרישומים עולה כי חלק מהחברים המקוריים קיבלו תואר זה רק בשנת 1346.
חברים
אף חברי בתי מלוכה זרים יכולים להימנות כחברים שלא מן המניין והם ידועים בשם "אבירים וגבירות זרים של הבירית". בעבר חייב כל מינוי כזה חוק מיוחד של המלך, אולם החל משנת 1954 חוקק חוק המסמיך קבלת אבירים וגבירות זרים ללא חקיקה נוספת. בשנת 1813 התקבל למסדר החבר הזר הראשון, אלכסנדר הראשון קיסר רוסיה.
באירועים אחרים שבהם מופיעים אבירי המסדר, הם לובשים לבוש פשוט יותר: לאחר מותו של חבר במסדר, מוחזרים הסמל והכוכב באופן אישי לאוחז בכתר על ידי קרוב משפחתו של הנפטר. שאר הסמלים מוחזרים למזכירות המסדר.
האבירים הצבאיים של וינדזור
האבירים הצבאיים לובשים מדים צבאיים ישנים. מכנסיים שחורים עם פס אדום בצידן ומקטורן עליון אדום. לראשם כובע מחודד בו נעוצה נוצה ועל ירכם חרב שנדנה תלוי על רצועה אלכסונית לבנה.
סדר קדימות וזכויות יתר
אבירי המסדר מדורגים ראשונים בין אבירי מסדרים אחרים בממלכה המאוחדת ומתחת לאלה הנושאים בתואר ברון. אף נשותיהם, בניהם, בנותיהם וכלותיהם של האבירים מקבלים קדימות בסדר המעמדות. עם זאת בני משפחתן של גבירות מסדר הבירית אינם מקבלים קדימות במעמדם. התואר של אבירים עמיתים הוא "סר" (Sir) ואילו התואר של גבירות עמיתות הוא "ליידי" (Lady). נשותיהם של אבירים עמיתים רשאיות אף הן לשאת את התואר "ליידי" אולם אין תואר מקביל לבעליהן של גבירות עמיתות.
הסוד האיטלקי שלי: הגיבורים הנשכחים
תקציר הסרט
הסרט מציג ראיון עם ג'ורג'יו גולדנברג, שמשפחתו הוסתרה על ידי ברטלי במהלך המלחמה. הוא גם מתאר את גבורתו של ד"ר ג'ובאני בורומאו, מנהל בית החולים הקתולי "Fatebenefratelli" הממוקם באי טיבר ברומא, שהקים מחלקה מיוחדת להסתרתם של היהודים הנמלטים. במהלך פשיטת החיילים הנאצים על הגטו היהודי ברומא ב-16 באוקטובר 1943, יהודים שהצליחו להימלט מהגטו חיפשו מקלט בבית החולים. בורומאו קיבל את היהודים הנמלטים והכריז כי מטופלים חדשים אלו אובחנו במחלה מידבקת וסופנית בשם תסמונת קיי. האות "K" נועדה להבחין בין היהודים לבין המטופלים האמיתיים בבית החולים. תסמונת קיי הוצגה כמחלה נוירולוגית כביכול, שתסמיניה כוללים פרכוסים, דמנציה, שיתוק, ובסופו של דבר מוות כתוצאה מחנק. לפי המסופר, הגיעו הנאצים לחפש את היהודים בכל מקום שבו שהו, אם בבתי ספר, בגני ילדים ואפילו בבתי חולים. כשהגיעו הקלגסים לבית החלים המקומי והנושן, נמסר להם כי במחלקה מאושפזים יהודים הסובלים מתסמונת קיי (K). הנאצים המפוחדים עזבו בבהלה את המקום ולא שבו אליו עד סוף המלחמה. נאמר להם שתסמונת זו (K Syndrome) היא מחלה חשוכה מרפא ומידבקת במיוחד. די בכך היה כדי לסלק את החיילים הגרמניים, שאפילו לא העזו לבדוק במה מדובר.
צפון הולנד
לפי נתוני הלשכה המרכזית לסטטיסטיקה של הולנד משנת 2002/2003, ל-58% מאוכלוסיית המחוז אין דת, 11% מהתושבים פרוטסטנטים, 20% קתולים, 8% מוסלמים ו-3% מגדירים את עצמם אחרת.
קורונה צ'כית
ב-1993 הנפיק הבנק המרכזי מטבעות בני 10, 20 ו-50 האלר, לצד מטבעות בני 1, 2, 5, 10, 20 ו-50 קורונות, וכן שטרות בני 20 קורונות ויותר. לאור ערכו הנמוך יחסית של הכתר הצ'כי (דולר אמריקאי אחד שווה ערך לכ-22 קורונות), הוצאו המטבעות בני ה-10 וה-20 האלר מהמחזור ב-2003, והמטבע בן ה-50 האלר – באוגוסט 2008.
רוז'ה דה ראביטן, רוזן ביסי
ביוגרפיה
דה ראביטן נפטר בעיר אוטן בחבל בורגון ב-1693. אחרי מותו התפרסם בפריז ספרו "זיכרונות" (1696) שבו תיאר את הרפתקאותיו. ב-1720 פורסמה חליפת מכתבים ענפה שלו, ובה מכתביו אל בת דודו, מאדאם דה סבינייה, מחברת המכתבים הנודעת. ספרו "עיונים בנושא המלחמה" ראה אור בדרזדן ב-1746.
המוזיאון הלאומי לאמנות יפה (ולטה)
המבנה
המבנה בו שוכן המוזיאון היה בין הראשונים שהוקמו בעיר על ידי האבירים ההוספיטלרים, ושימש כבית מגורים. בשנות ה-60 של המאה ה-18 נבנה המבנה מחדש בחלקו הגדול על ידי אחד מאבירי המסדר הפורטוגזים והיה למעונו. בתחילת המאה ה-19 שימש הבניין את מפקד הצי הבריטי בים התיכון ונודע בשם "בית האדמירלות" (Admiralty House). ב-1974 הפך המבנה למשכנו של אוסף האמנות, לאחר שזה הופרד מהאוסף הארכאולוגי של המוזיאון הארכאולוגי הלאומי. במבנה הבנוי בסגנון אדריכלות הבארוק שלוש קומות הערוכות סביב חצר פנימית דרכה חודר אור יום אל חדרי הבניין, ובמרכזו גרם מדרגות מפואר.
פבריסיו אוברטו
פבריסיו ראול חסוס אוברטו (בספרדית: Fabricio Raúl Jesús Oberto; נולד ב-21 במרץ 1975 בקורדובה) הוא כדורסלן עבר ארגנטינאי, שיחק בעמדות הסנטר והפאוור פורוורד. שיחק באירופה, בליגת ה-NBA ובנבחרת ארגנטינה בכדורסל, איתה זכה בשתי מדליות במשחקים האולימפיים. אוברטו מחזיק באזרחות איטלקית.
קריירת מועדונים
בהיותו בן 17, צורף אוברטו לאטנאס, אחד ממועדוני הכדורסל החשובים בארגנטינה, וכעבור שנה, חתם על חוזה מקצועני והצטרף לקבוצה הבוגרת של המועדון. הוא זכה עם אטנאס באליפות דרום אמריקה למועדונים כבר בעונתו הראשונה בקבוצה, ב-1994, ופעם נוספת בתואר זה ב-1996. בעונת הגיע אוברטו לשנת השיא שלו, כאשר זכה עם אטנאס באליפות ארגנטינה לראשונה בקריירה שלו, וזכה בתואר ה-MVP של הליגה הארגנטינאית.
נבחרת לאומית
באליפות העולם של 2006 נכלל אוברטו שוב בסגל ארגנטינה, והגיע עמה עד לחצי גמר הטורניר. באולימפיאדת בייג'ינג 2008 זכה אוברטו עם נבחרת ארגנטינה במדליית הארד, שהייתה המדליה האולימפית השנייה שלו. ארגנטינה הפסידה לארצות הברית בחצי הגמר, אך ניצחה את ליטא במשחק על המקום השלישי וזכתה במדליה שנייה ברציפות. אוברטו הגיע לממוצעים של 6 נקודות ו-4 ריבאונדים באולימפיאדה זו.
תיאטרון מנואל
המבנה
סגנונו החיצוני של המבנה הוא מנייריסטי ובמרכזו חצר פנימית מקורה, שגגה ניתן להסרה. חללי הפנים של המבנה מעוצבים בסגנון הרוקוקו. אולם התיאטרון הוא אודיטוריום בצורת אליפסה שסביבו שלוש שורות של תאי צפייה, ובסך הכל 623 מושבים. עוד שוכנים במבנה מוזיאון קטן המוקדש לתולדותיו, מסעדה, קפיטריה וחנות.
משגיח
תיאור
שלא כמו תפקיד ראש הישיבה, משרת המשגיח היא חדשה יחסית, וראשיתה בישיבות ליטא במאה ה-19. עד אז פעלו הישיבות במסגרת קהילתית, ואנשי הקהילה פיקחו על התלמידים; עם ניתוק הישיבות מן הקהילות, נוצר הצורך באדם מיוחד שימלא תפקיד זה. בנוסף לזאת, עלה הצורך במשרת המשגיח בשל הרוחות הזרות שחדרו לישיבות מן החברה הסובבת והשפיעו על התלמידים, בפרט רעיונות תנועת ההשכלה. תפקיד המשגיח היה לפקח על התלמידים ועל התנהגותם, ולוודא שהם עומדים בדרישות המצופות מהם ומקדישים את זמנם ללימוד התורה כראוי. ביד המשגיח הייתה גם היכולת להפעיל סנקציות כנגד תלמידים שלא עמדו בחובותיהם, לרבות קנסות כספיים והרחקה מהישיבה. בין שאר משימותיו של המשגיח היו לעיתים קביעת סדרי הישיבה באולם הלימוד, הצמדת חברותות, פיקוח על הגעה לתפילת שחרית, שיחות אישיות עם התלמידים וכיוצא בזה. משגיחים אינם מוכשרים לתפקיד על ידי גוף מפקח ומכווין ובחירתם מתבססת על ידיעותיהם ב"תורת המוסר" ואופיים בלבד.
גרשון שפט
ביוגרפיה
שפט למד לימודים גבוהים בסוציולוגיה ובהיסטוריה.
סוס רמכי
מאז שהטרפן נכחד נעשים ניסיונות לשחזר את הפנוטיפ שלו, וכתוצאה ממאמצים אלו נוצרו גזעי סוסים, כדוגמת הקוניק (Konik) הפולני וסוס הק (Heck), אך הם אינם זהים לטרפן.
שמות מדעיים של המין
כיום מסווגים סוסי הבר והסוס המבוית כמין אחד, כאשר השם המדעי המקובל כיום למין סוס זה הוא Equus ferus. הטרפן, תת-המין שנכחד של סוס הבר, הוא Equus ferus ferus, סוס פרז'וואלסקי, תת-מין קיים של סוס הבר, הוא Equus ferus przewalski וסוס הבית הוא Equus ferus caballus. הכללים לבחירת השם המדעי של מיני בעלי החיים נקבעים בספר "International Code of Zoological Nomenclature" ("הקוד הבינלאומי של הנומנקלטורה הזואולוגית"), ובהם הכלל כי השם המדעי התקין הקדום ביותר בו כונה בעל חיים יהיה השם הקובע. בעבר, כשהטקסונומים הכירו בסוס הבית ובסוס הבר כשני תת-מינים של אותו מין, היה Equus caballus השם המדעי התקין של המין סוס רמכי, כפי שנקבע על ידי קארולוס ליניאוס ב-1758, כשתת-המינים של המין כונו Equus caballus caballus (סוס הבית), Equus caballus ferus (טרפן – נקבע על ידי Boddaert ב-1785) ו-Equus caballus przewalskii (סוס פרז'וואלסקי – נקבע על ידי פוליאקוב ב-1881). עם זאת, ב-2003 החליטה הוועדה הבינלאומית לנומנקלטורה זואולוגית (International Commission on Zoological Nomenclature) כי לשמות המדעים של מיני חיות הבר יש עדיפות על פני השמות המדעיים של המינים המבויתים, וקבעה את השימוש ב-Equus ferus כשם המדעי של המין, בלא קשר למעמדו של סוס הבית. קביעה זו שינתה את השם המדעי של הטרפן ל-Equus ferus ferus ואת השם של סוס פרז'וואלסקי ל-Equus ferus przewalskii. הוועדה לא התייחסה לשם המדעי של סוס הבית, ולכן השם המדעי Equus caballus caballus לסוס הבית הוא עדיין תקין, אבל כיוון שכל שלושת תת-המינים שייכים לאותו מין, ששמו שונה כאמור, מקובל כיום לכנות את סוס הבית בשם המדעי Equus ferus caballus.
הקרע ביהדות הונגריה
סימנים מוקדמים
מישיבתו של החת"ס בפרשבורג, בה התחנכו מאות ושהייתה אחת הגדולות בהיסטוריה עד אותה עת, יצא דור תלמידים שהפיץ את השקפתו הנוקשה בכל הארץ. בעת שישיבות אשכנז נסגרו כמעט עד האחרונה, ייסדו ממשיכיו רשת של ישיבות חדשות בהונגריה, וביססו רבנות קהילתית חזקה לפי הדגם שהתווה מורם. החברה המסורתית, במקום להתחיל להתפורר, בוצרה. רבנים-משכילים שהגיעו ממוראביה ומבוהמיה גילו בשנות ה-1820 וה-1830 כי המחנה השמרני בארץ חזק וקיצוני מכדי שאפשר יהיה לבסס בהונגריה מזיגה בין העולם הישיבתי הישן לבין פתיחות לתרבות הגרמנית שתקיף את כלל הציבור, מעין זו שהתקיימה בחבלי מוצאם. בניגוד למוראביה, בישיבת פרשבורג ובנותיה הייתה התנגדות עזה ללימודי חול מסוג כלשהו, ומי שנתפסו עוסקים בכך נענשו או סולקו.
הנאולוגים
צעדי הנאולוגים בתחום היו שטחיים ונותרו מוגבלים לצד האסתטי. מעטים היו הרבנים האינטלקטואלים שעסקו בחכמת ישראל, ולכן חסרה התנועה ההונגרית כמעט לגמרי את המרכיב העקרוני וההגותי של היהדות הרפורמית שצמחה אז בגרמניה. הסביבה הקתולית השמרנית לא סיפקה דגם חיקוי לחשיבה מערערת מוסכמות על הדת, בניגוד לפרוטסטנטים הנאורים שהושפעו משליירמאכר בקונפדרציה הגרמנית. מנהיגי הנאולוגים היו עסקנים ופרנסים דוגמת איגנאץ הירשלר, נשיא קהילת פשט לעתיד, שעניינם בנושא היה הרצון באווירה נעימה יותר בבתי-הכנסת. הם לא הוטרדו מסוגיות תאולוגיות. בכך חיקו נאמנה את הקו שהתווה מנהיימר עצמו, שהקפיד להתרחק כליל מעניינים של תוכן ולהתמקד בצורה: (הגרשיים במקור), כתב מיכאל מאיר, נגעו לעניינים כמו מיקום הבימה והחופה,  דוד פיליפזון העיר כי  אב"ד פשט, הרב ליב שוואב, שעירו הייתה מוקד הנאולוגיה, היה רב משכיל מהטיפוס המוראבי; אפילו חתנו הרב לאופולד לעף, אחד הבודדים בארץ שעסק בחכמת ישראל ובשאלות עקרוניות ערב המהפכה ההונגרית של 1848, התנגד לאסיפות הרבנים הרפורמים בהנהגת אברהם גייגר וראה בזכריה פרנקל ושי"ר את מוריו.
ריאקציה ומתיחות
תרומה נוספת למתח הגובר התחוללה ב-1863. ההיסטוריון היינריך גרץ, איש אסכולת ברסלאו, פרסם מאמר בו פירש את הנבואה המשיחית בישעיהו נ"ג, כמטאפורה לגאולה עצמית של עם ישראל. הילדסהיימר מיהר לנצל את ההזדמנות כדי לדחות את הטענה, שרווחה בדעת הקהל, לפיה אין שום הבדל מעשי בין הנאו-אורתודוקסים ליריביהם הפוזיטיביים-היסטוריים ממחנה זכריה פרנקל. הוא החתים מאות רבנים על עצומה נגד גרץ שגינתה אותו ככופר. הנאולוגים עטו אף הם על הפרשה כדי לחדד עמדות, והוקיעו את אב"ד אייזנשטט כפונדמנטליסט פרימיטיבי.
התקנות לא היו מכוונות דווקא נגד המגמה הנאולוגית; למעשה, הן היו בבירור התייחסות לבית-הכנסת החדש בפרשבורג ולחידושים דומים בקהילות מסורתיות אחרות (ב-1900, שפת הדרשה ב-69% מבתי-הכנסת האורתודוקסיים בכל הונגריה שלאחר הפילוג הייתה גרמנית ובעוד 11% בהונגרית). שיק, שהלך והתייצב כפוסק הדור, היה נכון להסכים לסעיפים שהיה להם בסיס (כמו חיוב מחיצה שלא ניתן לראות דרכה את הנשים), אך לא קיבל את ניסיונם של החותמים לעגן כהלכה קביעות שחסרו כזה. הוא היה מוכן להכיר בהן מפני הצורך לבלום את הסחף ותו לאו, וסירב לבקשתו של ליכטנשטיין לשלול באופן גורף דרשות בלשון נכרי או תפילה בבתי-כנסת שנערכו בהם שינויים. הילדסהיימר כלל לא השלים עם התקנות, וכתב כי לא ניתן לאסור, בין היתר, על הזזת הבימה מהאמצע או הפעלת מקהלה. ברחבי הארץ השתררה מבוכה, בעיקר בחבלים הצפון-מזרחיים בהם הייתה השפעת הקיצונים חזקה, ובעלי תפקידים דתיים חששו מהשלכות הפסק. במישקולץ ובקאשוי חדלו השוחטים להתפלל בבתי-כנסת שלא עמדו בגדריו, ובאפריש אסר ליכטנשטיין גם את שחיטת אלו שרק סיפקו בשר לבאי בית-תפילה פסול.
רבני הזרם המרכזי, באותה מידה שהתנגדו ליוזמת הסמינר של הילדסהיימר, לא הצטרפו לחותמים על תקנות מיכאלוביץ ובכמה מקרים הרגיעו שואלים שפנו אליהם מחשש שהם עוברים עליהן. עם זאת, הם נמנעו מלצאת כנגדן בפומבי. מהר"ם שיק כתב לתלמידו וולף סופר בעניין שפת הדרשה: נתנאל קצבורג השווה בין הנהגתו של ליכטנשטיין למחנה האמצע הלא-מגובש, וציין כי האופן בו התקבל הפסק ייצג את הפיכת ההשקפה הקנאית לדומיננטית בצד האורתודוקסי. מאחר שזו דגלה בכך ש